title: Directiva de punere în aplicare 2011/49/UE a Comisiei din 18 aprilie 2011 de modificare a Directivei 91/414/CEE a Consiliului în vederea includerii pencicuronului ca substanță activă și de modificare a Deciziei 2008/934/CE a Comisiei  Text cu relevanță pentru SEE

text:
               19.4.2011

               RO

               Jurnalul Oficial al Uniunii Europene

               L 103/109

         DIRECTIVA DE PUNERE ÎN APLICARE 2011/49/UE A COMISIEI
   din 18 aprilie 2011
   de modificare a Directivei 91/414/CEE a Consiliului în vederea includerii pencicuronului ca substanță activă și de modificare a Deciziei 2008/934/CE a Comisiei
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (1), în special articolul 6 alineatul (1),
   întrucât:

               (1)

               Regulamentele (CE) nr. 451/2000 (2) și (CE) nr. 1490/2002 (3) ale Comisiei stabilesc normele detaliate de punere în aplicare a fazei a treia din programul de lucru menționat la articolul 8 alineatul (2) din Directiva 91/414/CEE, precum și o listă de substanțe active care trebuie evaluate, în vederea eventualei lor includeri în anexa I la Directiva 91/414/CEE. Această listă include substanța pencicuron.

               (2)

               În conformitate cu articolul 11e din Regulamentul (CE) nr. 1490/2002, notificatorul și-a retras sprijinul privind includerea substanței active respective în anexa I la Directiva 91/414/CEE în termen de două luni de la primirea proiectului de raport de evaluare. În consecință, Decizia 2008/934/CE a Comisiei din 5 decembrie 2008 privind neincluderea anumitor substanțe active în anexa I la Directiva 91/414/CEE a Consiliului, precum și retragerea autorizațiilor pentru produsele de protecție a plantelor care conțin aceste substanțe (4) a fost adoptată privind neincluderea pencicuronului.

               (3)

               În conformitate cu articolul 6 alineatul (2) din Directiva 91/414/CEE, notificatorul inițial (denumit în continuare „solicitantul”) a transmis o nouă cerere solicitând aplicarea procedurii accelerate prevăzute la articolele 14-19 din Regulamentul (CE) nr. 33/2008 al Comisiei din 17 ianuarie 2008 de stabilire a normelor de aplicare a Directivei 91/414/CEE a Consiliului în privința unei proceduri ordinare și a unei proceduri accelerate de evaluare a substanțelor active prevăzute în programul de lucru menționat la articolul 8 alineatul (2) din directiva respectivă, dar care nu au fost incluse în anexa I la aceasta (5).

               (4)

               Cererea a fost transmisă Țărilor de Jos, desemnate stat membru raportor prin Regulamentul (CE) nr. 1490/2002. Termenul pentru procedura accelerată a fost respectat. Specificațiile substanței active și utilizările indicate sunt identice cu cele care au făcut obiectul Deciziei 2008/934/CE. Cererea respectivă este conformă, de asemenea, cu celelalte cerințe de fond și de procedură menționate la articolul 15 din Regulamentul (CE) nr. 33/2008.

               (5)

               Țările de Jos au evaluat datele suplimentare prezentate de solicitant și au pregătit un raport suplimentar. Raportul respectiv a fost comunicat Autorității Europene pentru Siguranța Alimentară (denumită în continuare „autoritatea”) și Comisiei, la data de 4 decembrie 2009. Autoritatea a comunicat raportul suplimentar celorlalte state membre și solicitantului pentru observații și a transmis Comisiei observațiile primite. În conformitate cu articolul 20 alineatul (1) din Regulamentul (CE) nr. 33/2008 și la solicitarea Comisiei, autoritatea a prezentat Comisiei concluzia sa referitoare la pencicuron, la data de 24 septembrie 2010 (6). Proiectul de raport de evaluare, raportul suplimentar și concluzia autorității au fost reexaminate de statele membre și de Comisie în cadrul Comitetului permanent pentru lanțul alimentar și sănătatea animală și au fost finalizate la data de 11 martie 2011 sub forma raportului de reexaminare al Comisiei privind pencicuronul.

               (6)

               Diferitele examinări efectuate au arătat că produsele de protecție a plantelor care conțin pencicuron pot îndeplini, în general, cerințele prevăzute la articolul 5 alineatul (1) literele (a) și (b) din Directiva 91/414/CEE, în special în ceea ce privește utilizările examinate și precizate în raportul de reexaminare al Comisiei. Prin urmare, este necesar să se includă pencicuronul în anexa I, pentru a garanta că, în toate statele membre, autorizațiile pentru produsele de protecție a plantelor care conțin această substanță activă pot fi acordate în conformitate cu dispozițiile directivei respective.

               (7)

               Fără a aduce atingere acestei concluzii, este oportun să se obțină informații suplimentare privind anumite aspecte specifice. În conformitate cu articolul 6 alineatul (1) din Directiva 91/414/CEE, includerea unei substanțe în anexa I poate face obiectul anumitor condiții. Prin urmare, este necesar să i se impună solicitantului prezentarea unor informații care să confirme evoluția și comportamentul în sol ale fracțiilor clorfenil și ciclopentil de pencicuron, evoluția și comportamentul în apă naturală de suprafață și sisteme de sedimente ale fracțiilor clorfenil și fenil de pencicuron, riscul pe termen lung pentru mamifere omnivore mari.

               (8)

               Înainte de includerea unei substanțe active în anexa I, ar trebui acordat un termen rezonabil pentru a permite statelor membre și părților interesate să se pregătească pentru îndeplinirea noilor cerințe care decurg din această includere.

               (9)

               Fără a aduce atingere obligațiilor prevăzute în Directiva 91/414/CEE ca urmare a includerii unei substanțe active în anexa I, statele membre ar trebui să dispună de un termen de șase luni de la includere pentru a reexamina autorizațiile existente pentru produsele de protecție a plantelor care conțin pencicuron, în scopul de a garanta respectarea dispozițiilor Directivei 91/414/CEE, în special articolul 13, precum și a condițiilor relevante prevăzute în anexa I. După caz, statele membre ar trebui să modifice, să înlocuiască sau să retragă autorizațiile existente, în conformitate cu dispozițiile Directivei 91/414/CEE. Prin derogare de la termenul menționat anterior, ar trebui să fie acordat un termen mai lung pentru prezentarea și evaluarea dosarului complet, prevăzut în anexa III, al fiecărui produs de protecție a plantelor pentru fiecare utilizare preconizată, în conformitate cu principiile uniforme menționate în Directiva 91/414/CEE.

               (10)

               Experiența dobândită din includerile precedente în anexa I la Directiva 91/414/CEE ale substanțelor active evaluate în cadrul Regulamentului (CEE) nr. 3600/92 al Comisiei din 11 decembrie 1992 de stabilire a normelor de punere în aplicare a primei etape a programului de lucru prevăzut la articolul 8 alineatul (2) din Directiva 91/414/CEE a Consiliului privind introducerea pe piață a produselor fitosanitare (7) a arătat că pot interveni dificultăți în interpretarea obligațiilor titularilor de autorizații existente în ceea ce privește accesul la informații. Prin urmare, pentru a se evita dificultăți suplimentare, este necesar să se precizeze obligațiile statelor membre, în special aceea de a verifica dacă titularul unei autorizații are acces la un dosar care îndeplinește cerințele din anexa II la directiva menționată. Această clarificare nu impune însă obligații noi statelor membre sau titularilor autorizațiilor, în raport cu directivele de modificare a anexei I adoptate până în prezent.

               (11)

               Prin urmare, Directiva 91/414/CEE ar trebui modificată în consecință.

               (12)

               Decizia 2008/934/CE prevede neincluderea pencicuronului și retragerea autorizațiilor pentru produsele de protecție a plantelor care conțin această substanță până la 31 decembrie 2011. Este necesar să se elimine rândul referitor la pencicuron din anexa la decizia respectivă.

               (13)

               Prin urmare, Decizia 2008/934/CE ar trebui modificată în consecință.

               (14)

               Măsurile prevăzute în prezenta directivă sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTA DIRECTIVĂ:
   Articolul 1
   Anexa I la Directiva 91/414/CEE se modifică în conformitate cu anexa la prezenta directivă.
   Articolul 2
   Rândul referitor la pencicuron din anexa la Decizia 2008/934/CE se elimină.
   Articolul 3
   Statele membre adoptă și publică, până la 30 noiembrie 2011 cel târziu, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textele acestor acte, precum și un tabel de corespondență între respectivele acte și prezenta directivă.
   Statele membre aplică aceste acte de la 1 decembrie 2011.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere cu ocazia publicării lor oficiale. Statele membre stabilesc modalitatea de efectuare a acestei trimiteri.
   Articolul 4
   (1)   Atunci când este necesar, statele membre modifică sau retrag, în conformitate cu Directiva 91/414/CEE, autorizațiile existente pentru produsele de protecție a plantelor care conțin pencicuron ca substanță activă până la 30 noiembrie 2011.
   Până la această dată, statele membre verifică, în special, dacă se respectă condițiile referitoare la pencicuron din anexa I la directiva respectivă, cu excepția celor din partea B a rubricii corespunzătoare acestei substanțe active, precum și dacă titularul autorizației deține un dosar sau are acces la un dosar care îndeplinește cerințele din anexa II la directiva respectivă, în conformitate cu condițiile prevăzute la articolul 13 din aceasta.
   (2)   Prin derogare de la alineatul (1), pentru fiecare produs de protecție a plantelor autorizat care conține pencicuron fie ca substanță activă unică, fie ca una dintre substanțele active cuprinse în anexa I la Directiva 91/414/CEE, până la 31 mai 2011 cel târziu, statele membre reevaluează produsul în conformitate cu principiile uniforme prevăzute în anexa VI la Directiva 91/414/CEE, pe baza unui dosar care îndeplinește cerințele din anexa III la respectiva directivă și luând în considerare partea B a rubricii din anexa I la respectiva directivă cu privire la pencicuron. Pe baza evaluării respective, statele membre determină dacă produsul îndeplinește condițiile menționate la articolul 4 alineatul (1) literele (b), (c), (d) și (e) din Directiva 91/414/CEE.
   În urma acestei determinări, statele membre:

               (a)

               în cazul unui produs care conține pencicuron ca substanță activă unică, după caz, modifică sau retrag autorizația până la 31 mai 2015 cel târziu; sau

               (b)

               în cazul unui produs care conține pencicuron ca una dintr-o serie de substanțe active, modifică sau retrag autorizația, atunci când este necesar, până la 31 mai 2015 sau până la data stabilită pentru o astfel de modificare sau de retragere în directiva sau directivele respectivă (respective) care a (au) adăugat substanța sau substanțele relevantă (relevante) în anexa I la Directiva 91/414/CEE, oricare dintre acestea este mai recentă.

         Articolul 5
   Prezenta directivă intră în vigoare la 1 iunie 2011.
   Articolul 6
   Prezenta directivă se adresează statelor membre.

      Adoptată la Bruxelles, 18 aprilie 2011.

            Pentru Comisie

            Președintele

         José Manuel BARROSO

      (1)  JO L 230, 19.8.1991, p. 1.

      (2)  JO L 55, 29.2.2000, p. 25.

      (3)  JO L 224, 21.8.2002, p. 23.

      (4)  JO L 333, 11.12.2008, p. 11.

      (5)  JO L 15, 18.1.2008, p. 5.

      (6)  Autoritatea Europeană pentru Siguranța Alimentară; Conclusion on the peer review of the pesticide risk assessment of the active substance pencycuron. (Concluzia reexaminării inter pares a riscului utilizării ca pesticid a substanței active pencicuron). Rezumat: EFSA Journal 2010; 8(10):1828. [53 pp.]. doi:10.2903/j.efsa.2010.1828. Document disponibil la adresa de internet: www.efsa.europa.eu

      (7)  JO L 366, 15.12.1992, p. 10.

      ANEXĂ
      La sfârșitul tabelului din anexa I la Directiva 91/414/CEE se adaugă următoarea rubrică:

                     Nr.

                     Denumire comună, numere de identificare

                     Denumire IUPAC

                     Puritate (1)

                     Intrare în vigoare

                     Expirarea includerii

                     Dispoziții specifice

                     „354

                     Pencicuron
                     Nr. CAS: 66063-05-6
                     Nr. CIPAC: 402

                     1-(4-clorobenzil)-1-ciclopentil-3-feniluree

                     ≥ 980 g/kg

                     1 iunie 2011

                     31 mai 2021

                     PARTEA A
                     Se pot autoriza numai utilizări ca fungicid.
                     PARTEA B
                     Pentru punerea în aplicare a principiilor uniforme prevăzute în anexa VI, se va ține seama de concluziile raportului de examinare privind pencicuronul, în special anexele I și II, în versiunea definitivă elaborată de Comitetul permanent pentru lanțul alimentar și sănătatea animală din 11 martie 2011.
                     În această evaluare generală, statele membre acordă o atenție deosebită protecției mamiferelor omnivore mari.
                     Condițiile de utilizare includ măsuri de diminuare a riscului, atunci când este necesar.
                     Statele membre vizate solicită prezentarea de informații de confirmare privind:

                                 1.

                                 evoluția și comportamentul în sol ale fracțiilor clorfenil și ciclopentil de pencicuron;

                                 2.

                                 evoluția și comportamentul în apă naturală de suprafață și sisteme de sedimente ale fracțiilor clorfenil și fenil de pencicuron;

                                 3.

                                 riscul pe termen lung pentru mamiferele omnivore mari.

                           Statele membre vizate se asigură că solicitantul transmite Comisiei informațiile stabilite la punctele 1, 2 și 3 până la 31 mai 2013.”

         (1)  Detalii suplimentare privind identitatea și specificațiile substanței active se găsesc în raportul de reexaminare.


title: Directiva delegată 2014/74/UE a Comisiei din 13 martie 2014 de modificare, în scopul adaptării la progresul tehnic, a anexei IV la Directiva 2011/65/UE a Parlamentului European și a Consiliului în ceea ce privește o derogare pentru plumbul utilizat în alte sisteme decât cele de conectori cu pini conformi „C-press” pentru instrumente industriale de monitorizare și control  Text cu relevanță pentru SEE

text:
               20.5.2014

               RO

               Jurnalul Oficial al Uniunii Europene

               L 148/82

         DIRECTIVA DELEGATĂ 2014/74/UE A COMISIEI
   din 13 martie 2014
   de modificare, în scopul adaptării la progresul tehnic, a anexei IV la Directiva 2011/65/UE a Parlamentului European și a Consiliului în ceea ce privește o derogare pentru plumbul utilizat în alte sisteme decât cele de conectori cu pini conformi „C-press” pentru instrumente industriale de monitorizare și control
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2011/65/UE a Parlamentului European și a Consiliului din 8 iunie 2011 privind restricțiile de utilizare a anumitor substanțe periculoase în echipamentele electrice și electronice (1), în special articolul 5 alineatul (1) litera (a),
   întrucât:

               (1)

               Directiva 2011/65/UE interzice utilizarea plumbului în echipamentele electrice și electronice introduse pe piață.

               (2)

               Sistemele de conectori cu pini flexibili sunt utilizate în digitizoare de mare viteză, generatoare de radiofrecvență și de semnal și echipamente de testare fără fir. Sistemele de conectori cu pini flexibili fără plumb nu sunt încă utilizate în instrumente industriale de monitorizare și control. Cerințele de performanță și de fiabilitate sunt mai ridicate în cazul instrumentelor industriale de monitorizare și control decât în cazul altor echipamente electrice și electronice, iar fiabilitatea substituenților fără plumb nu este garantată în aceste condiții.

               (3)

               Prin urmare, pentru a permite producătorilor să realizeze componente fără plumb utilizabile din punct de vedere tehnic și să demonstreze în mod suficient fiabilitatea acestora atunci când sunt utilizate în instrumente industriale de monitorizare și control, ar trebui să se acorde o derogare până la 31 decembrie 2020 pentru plumbul din alte sisteme decât cele de conectori cu pin conformi „C-press” pentru instrumente de monitorizare și control industriale. Având în vedere ciclurile de inovare pentru instrumentele industriale de monitorizare și control, această perioadă de tranziție este relativ scurtă și este improbabil ca ea să aibă efecte adverse asupra inovării.

               (4)

               În conformitate cu principiul de reparare cu piese de schimb originale, enunțat la articolul 4 alineatul (4) din Directiva 2011/65/UE, prin care se vizează prelungirea duratei de viață a produselor conforme după ce au fost introduse pe piață, piesele de schimb trebuie să beneficieze de derogarea respectivă și după data expirării acesteia, fără limită de timp.

               (5)

               Prin urmare, Directiva 2011/65/UE ar trebui modificată în consecință,

         ADOPTĂ PREZENTA DIRECTIVĂ:
   Articolul 1
   Anexa IV la Directiva 2011/65/UE se modifică în conformitate cu anexa la prezenta directivă.
   Articolul 2
   (1)   Statele membre asigură intrarea în vigoare a actelor cu putere de lege și a actelor administrative necesare pentru a se conforma prezentei directive cel mai târziu în ultima zi a celei de a șasea luni de la data intrării în vigoare a acesteia. Statele membre comunică Comisiei textul actelor respective.
   Atunci când statele membre adoptă actele respective, acestea conțin o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Bruxelles, 13 martie 2014.

            Pentru Comisie

            Președintele

         José Manuel BARROSO

      (1)  JO L 174, 1.7.2011, p. 88.

      ANEXĂ
      În anexa IV la Directiva 2011/65/UE se adaugă următorul punct 36:

                     „36.

                     Plumbul utilizat în alte sisteme decât cele de conectori cu pini conformi «C-press» pentru instrumente industriale de monitorizare și control
                     Expiră la 31 decembrie 2020. După această dată poate fi utilizat în piesele de schimb ale instrumentelor industriale de monitorizare și control introduse pe piață înainte de 1 ianuarie 2021.”


title: Directiva delegată 2014/8/UE a Comisiei din 18 octombrie 2013 de modificare, în scopul adaptării la progresul tehnic, a anexei IV la Directiva 2011/65/UE a Parlamentului European și a Consiliului în ceea ce privește o derogare pentru plumbul din aliajele de lipit pentru montarea detectorilor digitali din telurură de cadmiu și telurură de cadmiu-zinc pe plăcile cu circuite imprimate  Text cu relevanță pentru SEE

text:
               9.1.2014

               RO

               Jurnalul Oficial al Uniunii Europene

               L 4/59

         DIRECTIVA DELEGATĂ 2014/8/UE A COMISIEI
   din 18 octombrie 2013
   de modificare, în scopul adaptării la progresul tehnic, a anexei IV la Directiva 2011/65/UE a Parlamentului European și a Consiliului în ceea ce privește o derogare pentru plumbul din aliajele de lipit pentru montarea detectorilor digitali din telurură de cadmiu și telurură de cadmiu-zinc pe plăcile cu circuite imprimate
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2011/65/UE a Parlamentului European și a Consiliului din 8 iunie 2011 privind restricțiile de utilizare a anumitor substanțe periculoase în echipamentele electrice și electronice (1), în special articolul 5 alineatul (1) litera (a),
   întrucât:

               (1)

               Directiva 2011/65/UE interzice utilizarea plumbului în echipamentele electrice și electronice introduse pe piață.

               (2)

               Fiabilitatea substituenților plumbului din aliajele de lipit pentru montarea detectorilor digitali din telurură de cadmiu și telurură de cadmiu-zinc pe plăcile cu circuite imprimate nu este asigurată.

               (3)

               Este nevoie de timp pentru efectuarea testelor de fiabilitate și identificarea unor soluții alternative.

               (4)

               Prin urmare, Directiva 2011/65/UE trebuie modificată în consecință,

         ADOPTĂ PREZENTA DIRECTIVĂ:
   Articolul 1
   Anexa IV la Directiva 2011/65/UE se modifică în conformitate cu anexa la prezenta directivă.
   Articolul 2
   (1)   Statele membre asigură intrarea în vigoare a actelor cu putere de lege și a actelor administrative necesare pentru a se conforma prezentei directive, până cel târziu în ultima zi a celei de a șasea luni de la data intrării în vigoare a acesteia. Statele membre comunică fără întârziere Comisiei textul acestor acte.
   Atunci când statele membre adoptă actele respective, acestea conțin o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Bruxelles, 18 octombrie 2013.

            Pentru Comisie

            Președintele

         José Manuel BARROSO

      (1)  JO L 174, 1.7.2011, p. 88.

      ANEXĂ
      În anexa IV la Directiva 2011/65/UE se adaugă următorul punct 28:

                  „28.

                  Plumbul din aliajele de lipit pentru montarea detectorilor digitali din telurură de cadmiu și telurură de cadmiu-zinc pe plăcile cu circuite imprimate. Expiră la 31 decembrie 2017.”


title: Directiva delegată 2014/15/UE a Comisiei din 18 octombrie 2013 de modificare, în scopul adaptării la progresul tehnic, a anexei IV la Directiva 2011/65/UE a Parlamentului European și a Consiliului în ceea ce privește o derogare pentru plumbul, cadmiul și cromul hexavalent din piesele de schimb reutilizate, recuperate din dispozitivele medicale introduse pe piață înainte de 22 iulie 2014 și utilizate în echipamentele din categoria 8 introduse pe piață înainte de 22 iulie 2021 , cu condiția ca reutilizarea să aibă loc în cadrul unor sisteme de returnare, cu circuit închis și auditabile, între întreprinderi, iar consumatorul să fie înștiințat de reutilizarea pieselor  Text cu relevanță pentru SEE

text:
               9.1.2014

               RO

               Jurnalul Oficial al Uniunii Europene

               L 4/73

         DIRECTIVA DELEGATĂ 2014/15/UE A COMISIEI
   din 18 octombrie 2013
   de modificare, în scopul adaptării la progresul tehnic, a anexei IV la Directiva 2011/65/UE a Parlamentului European și a Consiliului în ceea ce privește o derogare pentru plumbul, cadmiul și cromul hexavalent din piesele de schimb reutilizate, recuperate din dispozitivele medicale introduse pe piață înainte de 22 iulie 2014 și utilizate în echipamentele din categoria 8 introduse pe piață înainte de 22 iulie 2021, cu condiția ca reutilizarea să aibă loc în cadrul unor sisteme de returnare, cu circuit închis și auditabile, între întreprinderi, iar consumatorul să fie înștiințat de reutilizarea pieselor
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2011/65/UE a Parlamentului European și a Consiliului din 8 iunie 2011 privind restricțiile de utilizare a anumitor substanțe periculoase în echipamentele electrice și electronice (1), în special articolul 5 alineatul (1) litera (a),
   întrucât:

               (1)

               Directiva 2011/65/UE interzice utilizarea plumbului, a cadmiului și a cromului hexavalent în echipamentele electrice și electronice introduse pe piață.

               (2)

               Componentele medicale cel mai des reutilizate sunt tuburile de raze X, bobinele IRM, plăcile cu circuite imprimate din diferite tipuri de echipamente, detectorii și componentele detectorilor (de exemplu, detectorii de radiații). Unele dintre acestea conțin cantități mici de plumb, cadmiu și crom hexavalent.

               (3)

               Compararea efectelor asupra mediului produse de utilizarea, în cazurile menționate mai sus, a pieselor recondiționate cu efectele produse de substituirea pieselor recondiționate cu unele noi demonstrează că efectele negative totale asupra mediului, sănătății și siguranței consumatorilor produse de substituire depășesc beneficiile totale ale acesteia.

               (4)

               Prin urmare, Directiva 2011/65/UE trebuie modificată în consecință,

         ADOPTĂ PREZENTA DIRECTIVĂ:
   Articolul 1
   Anexa IV la Directiva 2011/65/UE se modifică în conformitate cu anexa la prezenta directivă.
   Articolul 2
   (1)   Statele membre asigură intrarea în vigoare a actelor cu putere de lege și a actelor administrative necesare pentru a se conforma prezentei directive, până cel târziu în ultima zi a celei de a șasea luni de la data intrării în vigoare a acesteia. Statele membre comunică fără întârziere Comisiei textul acestor acte.
   Atunci când statele membre adoptă actele respective, acestea conțin o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Bruxelles, 18 octombrie 2013.

            Pentru Comisie

            Președintele

         José Manuel BARROSO

      (1)  JO L 174, 1.7.2011, p. 88.

      ANEXĂ
      În anexa IV la Directiva 2011/65/UE se adaugă următorul punct 31:

                  „31.

                  Plumbul, cadmiul și cromul hexavalent din piesele de schimb reutilizate, recuperate din dispozitivele medicale introduse pe piață înainte de 22 iulie 2014 și utilizate în echipamentele din categoria 8 introduse pe piață înainte de 22 iulie 2021, cu condiția ca reutilizarea să aibă loc în cadrul unor sisteme de returnare, cu circuit închis și auditabile, între întreprinderi, iar consumatorul să fie înștiințat de reutilizarea pieselor. Expiră la 21 iulie 2021.”


title: Directiva delegată 2014/4/UE a Comisiei din 18 octombrie 2013 de modificare, în scopul adaptării la progresul tehnic, a anexei IV la Directiva 2011/65/UE a Parlamentului European și a Consiliului în ceea ce privește o derogare pentru plumbul care permite etanșarea racordurilor dintre aluminiu și oțel în amplificatoarele de imagine pentru imagini radiologice  Text cu relevanță pentru SEE

text:
               9.1.2014

               RO

               Jurnalul Oficial al Uniunii Europene

               L 4/51

         DIRECTIVA DELEGATĂ 2014/4/UE A COMISIEI
   din 18 octombrie 2013
   de modificare, în scopul adaptării la progresul tehnic, a anexei IV la Directiva 2011/65/UE a Parlamentului European și a Consiliului în ceea ce privește o derogare pentru plumbul care permite etanșarea racordurilor dintre aluminiu și oțel în amplificatoarele de imagine pentru imagini radiologice
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2011/65/UE a Parlamentului European și a Consiliului din 8 iunie 2011 privind restricțiile de utilizare a anumitor substanțe periculoase în echipamentele electrice și electronice (1), în special articolul 5 alineatul (1) litera (a),
   întrucât:

               (1)

               Directiva 2011/65/UE interzice utilizarea plumbului în echipamentele electrice și electronice introduse pe piață.

               (2)

               Plumbul este utilizat în amplificatoarele de imagine pentru imagini radiologice în vederea etanșării racordurilor dintre aluminiu și oțel.

               (3)

               Înlocuirea plumbului ar avea ca rezultat o fiabilitate insuficientă a amplificatoarelor de imagine și trebuie considerată în prezent ca fiind nefezabilă din punct de vedere tehnic. Prin urmare, pentru a asigura sănătatea și siguranța pacienților, este necesară utilizarea în continuare a plumbului care permite etanșarea racordurilor dintre aluminiu și oțel în amplificatoarele de imagine pentru imagini radiologice.

               (4)

               Prin urmare, Directiva 2011/65/UE trebuie modificată în consecință,

         ADOPTĂ PREZENTA DIRECTIVĂ:
   Articolul 1
   Anexa IV la Directiva 2011/65/UE se modifică în conformitate cu anexa la prezenta directivă.
   Articolul 2
   (1)   Statele membre asigură intrarea în vigoare a actelor cu putere de lege și a actelor administrative necesare pentru a se conforma prezentei directive, până cel târziu în ultima zi a celei de a șasea luni de la data intrării în vigoare a acesteia. Statele membre comunică fără întârziere Comisiei textul acestor acte.
   Atunci când statele membre adoptă actele respective, acestea conțin o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene

   Articolul 4
   Prezenta directivă se adresează statelor membre.

      Adoptată la Bruxelles, 18 octombrie 2013.

            Pentru Comisie

            Președintele

         José Manuel BARROSO

      (1)  JO L 174, 1.7.2011, p. 88.

      ANEXĂ
      În anexa IV la Directiva 2011/65/UE se adaugă următorul punct 24:

                  „24.

                  Plumbul care permite etanșarea racordurilor dintre aluminiu și oțel în amplificatoarele de imagine pentru imagini radiologice. Expiră la 31 decembrie 2019.”


title: Directiva de punere în aplicare 2014/20/UE a Comisiei din 6 februarie 2014 privind definirea claselor de cartofi de sămânță de bază și certificați de la nivelul Uniunii, precum și a condițiilor și denumirilor aplicabile acestor clase  Text cu relevanță pentru SEE

text:
               7.2.2014

               RO

               Jurnalul Oficial al Uniunii Europene

               L 38/32

      DIRECTIVA DE PUNERE ÎN APLICARE 2014/20/UE A COMISIEI

   din 6 februarie 2014
   privind definirea claselor de cartofi de sămânță de bază și certificați de la nivelul Uniunii, precum și a condițiilor și denumirilor aplicabile acestor clase
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2002/56/CE a Consiliului din 13 iunie 2002 privind comercializarea cartofilor de sămânță (1), în special articolul 3 alineatul (3) primul paragraf,
   întrucât:

               (1)

               Directiva 93/17/CEE a Comisiei (2) a introdus norme privind clasele de cartofi de sămânță de bază de la nivelul Uniunii.

               (2)

               Ca urmare a evoluțiilor rapide de ordin tehnic și științific ale sistemelor de producție a cartofilor de sămânță, precum și ca urmare a creșterii schimburilor comerciale cu cartofi de sămânță în cadrul pieței interne, este de dorit ca normele respective să fie adaptate. Având în vedere evoluțiile sectorului, astfel de norme ar trebui să se aplice, de asemenea, și cartofilor de sămânță certificați.

               (3)

               Aceste norme ar trebui să vizeze desemnarea unor denumiri uniforme de clase la nivelul Uniunii. Acestea ar trebui să includă, de asemenea, condițiile pentru introducerea pe piață a cartofilor de sămânță și a loturilor de cartofi de sămânță sub oricare dintre denumirile claselor respective de la nivelul Uniunii. Respectivele condiții ar trebui să se refere, după caz, la prezența dăunătorilor, la cartofii din alte soiuri, la cartofii cu pete, zbârciți, la pământ sau la elemente străine.

               (4)

               Cerința ca planta în creștere să fie cultivată pe un lot de producție pe care timp de trei ani nu au fost cultivați cartofi și ca aceasta să facă obiectul a cel puțin două inspecții oficiale nu mai este necesară având în vedere cerințele mai stricte privind clasele la nivelul Uniunii, stabilite în prezenta directivă.

               (5)

               De la adoptarea Directivei 2002/56/CE, cunoștințele științifice referitoare la legătura dintre numărul de generații și nivelul de prezență a dăunătorilor la cartofii de sămânță au evoluat. Limitarea numărului de generații este o modalitate necesară de diminuare a riscului fitosanitar prezentat de dăunătorii aflați în formă latentă. Această limitare este necesară pentru diminuarea respectivului risc și nu există alte măsuri mai puțin stricte pentru a o înlocui. Experiența a demonstrat că, pentru clasele S, SE și E de la nivelul Uniunii, ar trebui să fie permis un număr maxim de generații pentru fiecare dintre aceste clase de la nivelul Uniunii. Pentru a asigura conformitatea cu cerințele esențiale, respectivele cerințe nu ar trebui să fie considerate ca fiind îndeplinite pe baza unei inspecții oficiale.

               (6)

               Prin urmare, este necesară abrogarea Directivei 93/17/CEE.

               (7)

               Măsurile prevăzute în prezenta directivă sunt conforme cu avizul Comitetului permanent pentru semințe și material de înmulțire agricol, horticol și forestier,

         ADOPTĂ PREZENTA DIRECTIVĂ:
   Articolul 1
   Clasele de cartofi de sămânță de bază de la nivelul Uniunii
   (1)   Statele membre se asigură că, pentru a putea fi comercializați sub eticheta „clasa S de la nivelul Uniunii”, cartofii de sămânță de bază îndeplinesc următoarele condiții:

               (a)

               cartofii au fost considerați de către o inspecție oficială ca îndeplinind condițiile, astfel cum se prevede la punctul 1 litera (a) din anexa I; și

               (b)

               loturile compuse din aceștia au fost considerate de către o inspecție oficială ca îndeplinind condițiile, astfel cum se prevede la punctul 1 litera (b) din anexa respectivă.

         (2)   Statele membre se asigură că, pentru a putea fi comercializați sub eticheta „clasa SE de la nivelul Uniunii”, cartofii de sămânță de bază îndeplinesc următoarele condiții:

               (a)

               cartofii au fost apreciați de către o inspecție oficială ca îndeplinind condițiile, astfel cum se prevede la punctul 2 litera (a) din anexa I; și

               (b)

               loturile compuse din aceștia au fost apreciate de către o inspecție oficială ca îndeplinind condițiile, astfel cum se prevede la punctul 2 litera (b) din anexa respectivă.

         (3)   Statele membre se asigură că, pentru a putea fi comercializați sub eticheta „clasa E de la nivelul Uniunii”, cartofii de sămânță de bază îndeplinesc următoarele condiții:

               (a)

               cartofii au fost apreciați de către o inspecție oficială ca îndeplinind condițiile, astfel cum se prevede la punctul 3 litera (a) din anexa I; și

               (b)

               loturile compuse din aceștia au fost apreciate de către o inspecție oficială ca îndeplinind condițiile, astfel cum se prevede la punctul 3 litera (b) din anexa respectivă.

         Articolul 2
   Clasele de cartofi de sămânță certificați de la nivelul Uniunii
   (1)   Statele membre se asigură că, pentru a putea fi comercializați sub eticheta „clasa A de la nivelul Uniunii”, cartofii de sămânță certificați îndeplinesc următoarele condiții:

               (a)

               cartofii au fost apreciați de către o inspecție oficială ca îndeplinind condițiile, astfel cum se prevede la punctul 1 litera (a) din anexa II; și

               (b)

               loturile compuse din aceștia au fost apreciate de către o inspecție oficială ca îndeplinind condițiile, astfel cum se prevede la punctul 1 litera (b) din anexa respectivă.

         (2)   Statele membre se asigură că, pentru a putea fi comercializați sub eticheta „clasa B de la nivelul Uniunii”, cartofii de sămânță certificați îndeplinesc următoarele condiții:

               (a)

               cartofii au fost apreciați de către o inspecție oficială ca îndeplinind condițiile, astfel cum se prevede la punctul 2 litera (a) din anexa II; precum și

               (b)

               loturile compuse din aceștia au fost apreciate de către o inspecție oficială ca îndeplinind condițiile, astfel cum se prevede la punctul 2 litera (b) din anexa respectivă.

         Articolul 3
   Informarea Comisiei
   Statele membre informează Comisia despre măsura în care aplică clasele respective de la nivelul Uniunii în certificarea producției proprii.
   Articolul 4
   Transpunere
   (1)   Statele membre adoptă și publică, până la 31 decembrie 2015 cel târziu, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textul acestor acte.
   Statele membre aplică respectivele dispoziții de la 1 ianuarie 2016.
   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.
   Articolul 5
   Abrogare
   Directiva 93/17/CEE se abrogă de la 1 ianuarie 2016.
   Articolul 6
   Intrarea în vigoare
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 7
   Destinatari
   Prezenta directivă se adresează statelor membre.

      Adoptată la Bruxelles, 6 februarie 2014.

            Pentru Comisie

            Președintele

         José Manuel BARROSO

      (1)  JO L 193, 20.7.2002, p. 60.

      (2)  Directiva 93/17/CEE a Comisiei din 30 martie 1993 privind definirea claselor comunitare de materiale de înmulțire de bază pentru cartofi, precum și condițiile și denumirile aplicabile acestor clase (JO L 106, 30.4.1993, p. 7).

      ANEXA I

         Condiții pentru cartofii de sămânță de bază

                  1.

                  Condițiile pentru cartofii de sămânță de bază din „clasa S de la nivelul Uniunii” se stabilesc după cum urmează:

                              (a)

                              condiții privind cartofii de sămânță:

                                          (i)

                                          procentul în număr de plante care nu sunt conforme cu soiul în cauză și procentul în număr de plante din soiuri diferite nu trebuie să depășească, în total, 0,1 %;

                                          (ii)

                                          procentul în număr de plante cultivate afectate de râia neagră a cartofului nu trebuie să depășească 0,1 %;

                                          (iii)

                                          în descendență directă, procentul în număr de plante care prezintă simptome de viroze nu trebuie să depășească 1,0 %;

                                          (iv)

                                          procentul în număr de plante prezentând simptome de mozaic și procentul în număr de plante prezentând simptomele provocate de virusul răsucirii frunzelor nu trebuie să depășească, în total, 0,2 %;

                                          (v)

                                          numărul de generații, inclusiv generațiile de cartofi de prebază și de bază de pe parcelă, este limitat la cinci;

                                          (vi)

                                          dacă generația nu este indicată pe eticheta oficială, cartofii în cauză se consideră ca aparținând generației a cincea;

                              (b)

                              toleranțele aplicabile loturilor, în ceea ce privește impuritățile, defectele și bolile:

                                          (i)

                                          cartofii de sămânță afectați de putregaiuri, altele decât putregaiul inelar sau putregaiul brun, nu trebuie să depășească 0,5 % din masă, din care cartofii de sămânță afectați de putregaiul umed nu trebuie să depășească 0,2 % din masă;

                                          (ii)

                                          cartofii de sămânță atinși de rizoctonioză pe mai mult de 10 % din suprafață nu trebuie să depășească 5,0 % din masă;

                                          (iii)

                                          cartofii de sămânță atinși de mana cartofului pe mai mult de o treime din suprafață nu trebuie să depășească 5,0 % din masă;

                                          (iv)

                                          cartofii de sămânță atinși de râia făinoasă pe mai mult de 10 % din suprafață nu trebuie să depășească 3,0 % din masă;

                                          (v)

                                          tuberculii zbârciți din cauza deshidratării excesive sau a deshidratării cauzate de râia argintie nu trebuie să depășească 1,0 % din masă;

                                          (vi)

                                          cartofii de sămânță cu defecte exterioare, inclusiv tuberculi diformi sau loviți, nu trebuie să depășească 3,0 % din masă;

                                          (vii)

                                          prezența pământului și a materiilor străine nu trebuie să depășească 1,0 % din masă;

                                          (viii)

                                          procentul total de cartofi de sămânță acoperit de toleranțele menționate la punctele (i)-(vi) nu trebuie să depășească 6,0 % din masă.

                  2.

                  Condițiile pentru cartofii de sămânță de bază din „clasa SE de la nivelul Uniunii” sunt următoarele:

                              (a)

                              condiții privind cartofii de sămânță:

                                          (i)

                                          procentul în număr de plante care nu sunt conforme cu soiul în cauză și procentul în număr de plante din soiuri diferite nu trebuie să depășească, în total, 0,1 %;

                                          (ii)

                                          procentul în număr de plante cultivate afectate de râia neagră a cartofului nu trebuie să depășească 0,5 %;

                                          (iii)

                                          în descendență directă, procentul în număr de plante care prezintă simptome de viroze nu trebuie să depășească 2,0 %;

                                          (iv)

                                          procentul în număr de plante prezentând simptome de mozaic sau simptomele provocate de virusul răsucirii frunzelor nu trebuie să depășească, în total, 0,5 %;

                                          (v)

                                          numărul de generații, inclusiv generațiile de cartofi de prebază și de bază de pe parcelă, este limitat la șase;

                                          (vi)

                                          dacă generația nu este indicată pe eticheta oficială, cartofii în cauză se consideră ca aparținând generației a șasea;

                              (b)

                              toleranțele aplicabile loturilor, în ceea ce privește impuritățile, defectele și bolile:

                                          (i)

                                          cartofii de sămânță atinși de putregaiuri, altele decât putregaiul inelar sau putregaiul brun, nu trebuie să depășească 0,5 % din masă, din care cartofii de sămânță atinși de putregaiul umed nu trebuie să depășească 0,2 % din masă;

                                          (ii)

                                          cartofii de sămânță atinși de rizoctonioză pe mai mult de 10 % din suprafață nu trebuie să depășească 5,0 % din masă;

                                          (iii)

                                          cartofii de sămânță atinși de mana cartofului pe mai mult de o treime din suprafață nu trebuie să depășească 5,0 % din masă;

                                          (iv)

                                          cartofii de sămânță atinși de râia făinoasă pe mai mult de 10 % din suprafață nu trebuie să depășească 3,0 % din masă;

                                          (v)

                                          tuberculii zbârciți din cauza deshidratării excesive sau a deshidratării cauzate de râia argintie nu trebuie să depășească 1,0 % din masă;

                                          (vi)

                                          cartofii de sămânță cu defecte exterioare, inclusiv tuberculi diformi sau loviți, nu trebuie să depășească 3,0 % din masă;

                                          (vii)

                                          prezența pământului și a materiilor străine nu trebuie să depășească 1,0 % din masă;

                                          (viii)

                                          procentul total de cartofi de sămânță acoperit de toleranțele menționate la punctele (i)-(vi) nu trebuie să depășească 6,0 % din masă.

                  3.

                  Condițiile pentru cartofii de sămânță de bază din „clasa F de la nivelul Uniunii” sunt următoarele:

                              (a)

                              condiții privind cartofii de sămânță:

                                          (i)

                                          procentul în număr de plante care nu sunt conforme cu soiul în cauză și procentul în număr de plante din soiuri diferite nu trebuie să depășească, în total, 0,1 %;

                                          (ii)

                                          procentul în număr de plante cultivate afectate de râia neagră a cartofului nu trebuie să depășească 1,0 %;

                                          (iii)

                                          în descendență directă, procentul în număr de plante care prezintă simptome de viroze nu trebuie să depășească 4,0 %;

                                          (iv)

                                          procentul în număr de plante prezentând simptome de mozaic sau simptomele provocate de virusul răsucirii frunzelor nu trebuie să depășească, în total, 0,8 %;

                                          (v)

                                          numărul de generații, inclusiv generațiile de cartofi de prebază și de bază de pe parcelă, este limitat la șapte;

                                          (vi)

                                          dacă generația nu este indicată pe eticheta oficială, cartofii în cauză se consideră ca aparținând generației a șaptea;

                              (b)

                              toleranțele aplicabile loturilor, în ceea ce privește impuritățile, defectele și bolile:

                                          (i)

                                          cartofii de sămânță atinși de putregaiuri, altele decât putregaiul inelar sau putregaiul brun, nu trebuie să depășească 0,5 % din masă, din care cartofii de sămânță atinși de putregaiul umed nu trebuie să depășească 0,2 % din masă;

                                          (ii)

                                          cartofii de sămânță atinși de rizoctonioză pe mai mult de 10 % din suprafață nu trebuie să depășească 5,0 % din masă;

                                          (iii)

                                          cartofii de sămânță atinși de mana cartofului pe mai mult de o treime din suprafață nu trebuie să depășească 5,0 % din masă;

                                          (iv)

                                          cartofii de sămânță atinși de râia făinoasă pe mai mult de 10 % din suprafață nu trebuie să depășească 3,0 % din masă;

                                          (v)

                                          tuberculii zbârciți din cauza deshidratării excesive sau a deshidratării cauzate de râia argintie nu trebuie să depășească 1,0 % din masă;

                                          (vi)

                                          cartofii de sămânță cu defecte exterioare, inclusiv tuberculi diformi sau loviți, nu trebuie să depășească 3,0 % din masă;

                                          (vii)

                                          prezența pământului și a materiilor străine nu trebuie să depășească 1,0 % din masă;

                                          (viii)

                                          procentul total de cartofi de sămânță acoperit de toleranțele menționate la punctele (i)-(vi) nu trebuie să depășească 6,0 % din masă.

      ANEXA II

         Condiții minime pentru cartofii de sămânță certificați

                  1.

                  Condițiile pentru cartofii de sămânță certificați din „clasa A de la nivelul Uniunii” sunt următoarele:

                              (a)

                              condiții privind cartofii de sămânță:

                                          (i)

                                          procentul în număr de plante care nu sunt conforme cu soiul în cauză și procentul în număr de plante din soiuri diferite nu trebuie să depășească, în total, 0,2 %;

                                          (ii)

                                          procentul în număr de plante cultivate afectate de râia neagră a cartofului nu trebuie să depășească 2,0 %;

                                          (iii)

                                          în descendență directă, procentul în număr de plante care prezintă simptome de viroze nu trebuie să depășească 8,0 %;

                                          (iv)

                                          procentul în număr de plante prezentând simptome de mozaic sau simptomele provocate de virusul răsucirii frunzelor nu trebuie să depășească, în total, 2,0 %;

                              (b)

                              toleranțele aplicabile loturilor, în ceea ce privește impuritățile, defectele și bolile:

                                          (i)

                                          cartofii de sămânță atinși de putregaiuri, altele decât putregaiul inelar sau putregaiul brun, nu trebuie să depășească 0,5 % din masă, din care cartofii de sămânță atinși de putregaiul umed nu trebuie să depășească 0,2 % din masă;

                                          (ii)

                                          cartofii de sămânță atinși de rizoctonioză pe mai mult de 10 % din suprafață nu trebuie să depășească 5,0 % din masă;

                                          (iii)

                                          cartofii de sămânță atinși de mana cartofului pe mai mult de o treime din suprafață nu trebuie să depășească 5,0 % din masă;

                                          (iv)

                                          cartofii de sămânță atinși de râia făinoasă pe mai mult de 10 % din suprafață nu trebuie să depășească 3,0 % din masă;

                                          (v)

                                          tuberculii zbârciți din cauza deshidratării excesive sau a deshidratării cauzate de râia argintie nu trebuie să depășească 1,0 % din masă;

                                          (vi)

                                          cartofii de sămânță cu defecte exterioare, inclusiv tuberculi diformi sau loviți, nu trebuie să depășească 3,0 % din masă;

                                          (vii)

                                          prezența pământului și a materiilor străine nu trebuie să depășească 2,0 % din masă;

                                          (viii)

                                          procentul total de cartofi de sămânță acoperit de toleranțele menționate la punctele (i)-(vi) nu trebuie să depășească 8,0 % din masă.

                  2.

                  Condițiile pentru cartofii de sămânță certificați din „clasa B de la nivelul Uniunii” sunt următoarele:

                              (a)

                              condiții privind cartofii de sămânță:

                                          (i)

                                          procentul în număr de plante care nu sunt conforme cu soiul în cauză și procentul în număr de plante din soiuri diferite nu trebuie să depășească, în total, 0,5 %;

                                          (ii)

                                          procentul în număr de plante cultivate afectate de râia neagră a cartofului nu trebuie să depășească 4,0 %;

                                          (iii)

                                          în descendență directă, procentul în număr de plante care prezintă simptome de viroze nu trebuie să depășească 10,0 %;

                                          (iv)

                                          procentul în număr de plante prezentând simptome de mozaic sau simptomele provocate de virusul răsucirii frunzelor nu trebuie să depășească în total, 6,0 %;

                              (b)

                              toleranțele aplicabile loturilor, în ceea ce privește impuritățile, defectele și bolile:

                                          (i)

                                          cartofii de sămânță atinși de putregaiuri, altele decât putregaiul inelar sau putregaiul brun, nu trebuie să depășească 0,5 % din masă, din care cartofii de sămânță atinși de putregaiul umed nu trebuie să depășească 0,2 % din masă;

                                          (ii)

                                          cartofii de sămânță atinși de rizoctonioză pe mai mult de 10 % din suprafață nu trebuie să depășească 5,0 % din masă;

                                          (iii)

                                          cartofii de sămânță atinși de mana cartofului pe mai mult de o treime din suprafață nu trebuie să depășească 5,0 % din masă;

                                          (iv)

                                          cartofii de sămânță atinși de râia făinoasă pe mai mult de 10 % din suprafață nu trebuie să depășească 3,0 % din masă;

                                          (v)

                                          tuberculii zbârciți din cauza deshidratării excesive sau a deshidratării cauzate de râia argintie nu trebuie să depășească 1,0 % din masă;

                                          (vi)

                                          cartofii de sămânță cu defecte exterioare, inclusiv tuberculi diformi sau loviți, nu trebuie să depășească 3,0 % din masă;

                                          (vii)

                                          prezența pământului și a materiilor străine nu trebuie să depășească 2,0 % din masă;

                                          (viii)

                                          procentul total de cartofi de sămânță acoperit de toleranțele menționate la punctele (i)-(vi) nu trebuie să depășească 8,0 % din masă.


title: Directiva de punere în aplicare 2014/22/UE a Comisiei din 13 februarie 2014 de modificare a anexei IV la Directiva 2006/88/CE a Consiliului în ceea ce privește anemia infecțioasă a somonului (AIS)  Text cu relevanță pentru SEE

text:
               14.2.2014

               RO

               Jurnalul Oficial al Uniunii Europene

               L 44/45

      DIRECTIVA DE PUNERE ÎN APLICARE 2014/22/UE A COMISIEI

   din 13 februarie 2014
   de modificare a anexei IV la Directiva 2006/88/CE a Consiliului în ceea ce privește anemia infecțioasă a somonului (AIS)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2006/88/CE a Consiliului din 24 octombrie 2006 privind cerințele de sănătate animală pentru animale și produse de acvacultură și privind prevenirea și controlul anumitor boli la animalele de acvacultură (1), în special articolul 61 alineatul (2),
   întrucât:

               (1)

               Directiva 2006/88/CE prevede, printre altele, anumite norme sanitar-veterinare care se aplică animalelor și produselor de acvacultură, inclusiv dispoziții specifice privind bolile exotice și neexotice și speciile susceptibile să fie afectate de acestea, menționate în partea II din anexa IV la directiva menționată.

               (2)

               Anexa IV la Directiva 2006/88/CE partea I secțiunea B stabilește criteriile de îndeplinit pentru ca o boală să fie inclusă ca boală neexotică în lista din partea II a respectivei anexe. Anemia infecțioasă a somonului (AIS) este în prezent inclusă în lista respectivă.

               (3)

               În mai 2013, Organizația Mondială pentru Sănătatea Animalelor (OIE) a modificat capitolul 10.5 din Codul sanitar pentru animale acvatice (Codul acvatic al OIE) în ceea ce privește AIS. Conform versiunii revizuite a Codului acvatic al OIE (a 16-a ediție, 2013), AIS este definită ca fiind o infecție cauzată de un virus cu genotip HPR-eliminată sau cu genotip HPR0 (regiune foarte polimorfă neeliminată) din genul Isavirus (ISAV), familia Orthomyxoviridae. În plus, ambele genotipuri sunt în prezent cu declarare obligatorie în conformitate cu articolele 1.3.1. și 10.5.1 din Codul acvatic al OIE. Înainte de respectiva revizuire nu se făcea distincție între cele două genotipuri de ISAV.

               (4)

               Doar infecțiile cauzate de virusul cu genotip HPR-eliminată din genul ISAV îndeplinesc criteriile stabilite în anexa IV la Directiva 2006/88/CE partea I secțiunea B. În consecință, doar infecțiile cauzate de virusul cu genotip HPR-eliminată din genul ISAV ar trebui incluse în anexa IV la Directiva 2006/88/CE partea II. În sensul Directivei 2006/88/CE, anemia infecțioasă a somonului (AIS) ar trebui, prin urmare, definită ca o infecție cu un virus cu genotip HPR-eliminată din genul ISAV.

               (5)

               Prin urmare, partea II din anexa IV la Directiva 2006/88/CE ar trebui modificată în consecință.

               (6)

               Măsurile prevăzute în prezenta directivă sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTA DIRECTIVĂ:
   Articolul 1
   Anexa IV la Directiva 2006/88/CE se modifică în conformitate cu anexa la prezenta directivă.
   Articolul 2
   (1)   Statele membre adoptă și publică până la 15 noiembrie 2014 actele cu putere de lege și actele administrative necesare pentru a se conforma prezentei directive. Statele membre comunică Comisiei textul acestor acte.
   Ele aplică actele respective începând cu data de 16 noiembrie 2014, cel mai târziu.
   Atunci când statele membre adoptă respectivele acte, acestea conțin o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat prin prezenta directivă.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Prezenta directivă este adresată statelor membre.

      Adoptată la Bruxelles, 13 februarie 2014.

            Pentru Comisie

            Președintele

         José Manuel BARROSO

      (1)  JO L 328, 24.11.2006, p. 14.

      ANEXĂ
      În anexa IV la Directiva 2006/88/CE, partea II se înlocuiește cu următorul text:

         „PARTEA II

            Lista bolilor

                     Boli exotice

                     Boala

                     Specii susceptibile

                     Pești

                     Necroză hematopoietică epizootică

                     Păstrăv-curcubeu (Oncorhynchus mykis) și biban (Percha fluviatilis)

                     Moluște

                     Infecție cu Bonamia exitiosa

                     Stridie australiană de nămol (Ostrea angasi) și stridie plată chiliană (O. chilensis)

                     Infecție cu Perkinsus marinus

                     Stridie japoneză (Crassostrea gigas) și stridie de Atlantic (C. virginica)

                     Infecție cu Microcytos mackini

                     Stridie japoneză (Crassostrea gigas), stridie de Atlantic (C. virginica), stridie plată Olympia (Ostrea conchaphila) și stridie plată europeană (O. edulis)

                     Crustacee

                     Sindromul Taura

                     Penaeus setiferus (Penaeus setiferus), crevete albastru de Pacific (P. styrlirostris) și crevete alb de Pacific (P. vannamei)

                     Boala „cap galben”

                     Crevete brun (Penaeus aztecus), crevete roz (P. duoranum), crevete kuruma (P. japonicas), crevete tigrat brun (P. monodon), Penaeus setiferus (Penaeus setiferus), crevete albastru de Pacific (P. styrlirostris) și crevete alb de Pacific (P. vannamei)

                     Boli neexotice

                     Pești

                     Septicemia hemoragică virală (SHV)

                     Hering (Cupea spp.), coregon (Coregonus sp.), știucă (Esox Lucius), eglefin (Gadus aeglefinus), cod de Pacific (G. macrocephalus), cod de Atlantic (G. morhua), somon de Pacific (Onchorhynchus spp.), păstrăv-curcubeu (O. mykiss), Onos mustelus (Onos mustelus), păstrăv de râu (Salmo trutta), calcan (Schophtalmus maximus), șprot (Sprattus sprattus), lipan (Thymallus thymallus) și Paralichthys olivaceus (Paralichthys olivaceus)

                     Necroza hematopoietică infecțioasă (NHI)

                     Somon chum (Oncorchynchus keta), somon coho (O. kisutch), somon japonez (O. masou), păstrăv-curcubeu (O. mykiss), somon roșu (O. nerka), păstrăv biwamasou (O. rhodurus), somon chinook (O. tshawytscha) și somon de Atlantic (Salmo salar)

                     Boala cauzată de virusul herpetic al crapului koi (KHV)

                     Crap comun și crap koi (Cyprinus carpio)

                     Anemia infecțioasă a somonului (AIS): infecție cu virus cu genotip cu HPR eliminată din genul Isavirus (ISAV)

                     Păstrăv-curcubeu (Oncorhynchus mykiss), somon de Atlantic (Salmo salar) și păstrăv de mare (Salmo trutta)

                     Moluște

                     Infecție cu Marteilia refringens

                     Stridie australiană de nămol (Ostrea angsi), stridie plată chiliană (O. chilensis), stridie plată europeană (O. edulis), stridie argentiniană (O. pelchana), midie comună (Mytilus edulis) și midie mediteraneană (M. galloprovincialis)

                     Infecție cu Bonamia ostrea

                     Stridie australiană de nămol (Ostrea angasi), stridie plată chiliană (O. chilensis), stridie plată Olympia (O. conchaphila), stridie asiatică (O. denselammellosa), stridie plată europeană (O. edulis) și stridie argentiniană (O. puelchana)

                     Crustacee

                     Boala petelor albe

                     Toate crustaceele decapode (ordinul Decapoda)”


title: Directiva de punere în aplicare 2014/21/UE a Comisiei din 6 februarie 2014 de definire a condițiilor minime și a claselor Uniunii pentru cartofii de sămânță de prebază  Text cu relevanță pentru SEE

text:
               7.2.2014

               RO

               Jurnalul Oficial al Uniunii Europene

               L 38/39

      DIRECTIVA DE PUNERE ÎN APLICARE 2014/21/UE A COMISIEI

   din 6 februarie 2014
   de definire a condițiilor minime și a claselor Uniunii pentru cartofii de sămânță de prebază
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2002/56/CE a Consiliului din 13 iunie 2002 privind comercializarea cartofilor de sămânță (1), în special articolul 18 litera (c),
   întrucât:

               (1)

               Cartofii de sămânță acumulează boli progresiv, cu fiecare ciclu de înmulțire. Prin urmare, pentru ca sistemele de producție a cartofilor de sămânță să funcționeze în mod corespunzător sunt necesare materii prime care se înmulțesc cu o rată minimă de degenerescență.

               (2)

               Existența unor standarde naționale diferite pentru producția de cartofi de sămânță de prebază a blocat comercializarea acestui tip de cartofi în întreaga Uniune și a împiedicat funcționarea pieței interne. Prin urmare, este necesar să se stabilească condițiile minime în care cartofii de sămânță de prebază se pot comercializa în Uniune. Condițiile respective ar trebui să vizeze bolile, simptomele, defectele și cerințele de producție pentru cartofii de sămânță de prebază și pentru loturile de astfel de cartofi, pentru a garanta producția și comercializarea unor cartofi de sămânță de prebază sănătoși și de înaltă calitate.

               (3)

               Condițiile în cauză ar trebui să țină seama de standardul Comisiei Economice pentru Europa a Organizației Națiunilor Unite (CEE-ONU) în ceea ce privește comercializarea și controlul calității comerciale a cartofilor de sămânță, precum și de standardele relevante ale Convenției internaționale pentru protecția plantelor (CIPP) și ale Organizației Europene și Mediteraneene pentru Protecția Plantelor (OEPP), având în vedere progresele tehnice și științifice. Standardele menționate au ca scop sprijinirea comerțului internațional, încurajarea producției de înaltă calitate, îmbunătățirea rentabilității și protejarea intereselor consumatorilor.

               (4)

               Având în vedere practicile de producție ale furnizorilor, precum și cererea utilizatorilor de cartofi de sămânță de prebază, este oportun să se includă în condițiile minime pentru cartofii de sămânță de prebază și posibilitatea comercializării lor pe clase ale Uniunii. Cartofilor de sămânță de prebază ar trebui să li se aplice două clase ale Uniunii („clasa PBTC a Uniunii” și „clasa PB a Uniunii”), în conformitate cu practicile de producție existente în ceea ce privește cartofii de sămânță de prebază din clasa PBTC și din clasa PB. Prin urmare, ar trebui adoptate condiții diferite pentru fiecare clasă în ceea ce privește bolile, simptomele, defectele, cerințele în materie de producție și generațiile aferente claselor respective.

               (5)

               Pentru a fi eficace, normele ar trebui să stabilească și dispoziții privind testarea oficială și inspecțiile oficiale pe teren.

               (6)

               Măsurile prevăzute în prezenta directivă sunt conforme cu avizul Comitetului permanent pentru semințe și material săditor pentru agricultură, horticultură și silvicultură,

         ADOPTĂ PREZENTA DIRECTIVĂ:
   Articolul 1
   Definiții
   În sensul prezentei directive, se aplică următoarele definiții:

               1.

               „plantă parentală” înseamnă o plantă identificată din care se ia material pentru înmulțire;

               2.

               „micropropagare” înseamnă practica de înmulțire rapidă a materialului vegetal pentru a produce un număr mare de plante, utilizând cultivarea in vitro de muguri vegetativi diferențiați sau de meristem prelevat de la o plantă.

         Articolul 2
   Condiții minime pentru cartofii de sămânță de prebază
   (1)   Statele membre asigură îndeplinirea următoarelor condiții minime în cazul cartofilor de sămânță de prebază:

               (a)

               provin de la plante parentale care nu prezintă niciunul dintre următorii dăunători: Pectobacterium spp., Dickeya spp., virusul răsucirii frunzelor de cartof, virusul A al cartofului, virusul M al cartofului, virusul S al cartofului, virusul X al cartofului și virusul Y al cartofului;

               (b)

               nu prezintă simptomele râiei negre a cartofului;

               (c)

               procentul în număr de plante care nu sunt conforme cu soiul în cauză și procentul în număr de plante din soiuri diferite nu depășesc, în total, 0,01 %;

               (d)

               în descendență directă, procentul în număr de plante care prezintă simptome de viroze nu depășește 0,5 %;

               (e)

               procentul în număr de plante cu simptome de mozaic sau simptome provocate de virusul răsucirii frunzelor de cartof nu depășește 0,1 %;

               (f)

               numărul maxim de generații în câmp este patru.

         (2)   Statele membre prevăd posibilitatea de a comercializa cartofi de sămânță de prebază sub denumirea „clase PBTC ale Uniunii” și „clasa PB a Uniunii”, în conformitate cu condițiile stabilite în anexă.
   (3)   Respectarea cerințelor de la alineatul (1) literele (b), (c) și (e) se stabilește cu ajutorul inspecțiilor oficiale pe teren. În caz de îndoială, inspecțiile respective sunt completate de teste oficiale efectuate pe frunze.
   În cazul în care se utilizează metode de micropropagare, conformitatea cu alineatul (1) litera (a) se stabilește printr-o testare oficială a plantei parentale sau prin testarea sub supraveghere oficială a acesteia.
   În cazul în care se utilizează metode de selecție clonală, conformitatea cu alineatul (1) litera (a) se stabilește printr-o testare oficială a materialului biologic clonal sau prin testarea sub supraveghere oficială a acestuia.
   Articolul 3
   Condiții minime pentru loturile de cartofi de sămânță de prebază
   Statele membre prevăd ca loturile de cartofi de sămânță de prebază să îndeplinească următoarele condiții minime:

               (a)

               prezența pământului și a materiilor străine nu trebuie să depășească 1,0 % din masă;

               (b)

               cantitatea de cartofi afectați de putregaiuri, altele decât putregaiul inelar sau putregaiul brun, nu trebuie să depășească 0,2 % din masă;

               (c)

               cantitatea de cartofi cu defecte exterioare, inclusiv tuberculi diformi sau loviți, nu trebuie să depășească 3,0 % din masă;

               (d)

               cantitatea de cartofi afectați de mana cartofului pe mai mult de o treime din suprafață, nu trebuie să depășească 5,0 % din masă;

               (e)

               cantitatea de cartofi afectați de rizoctonioză pe mai mult de 10,0 % din suprafață, nu trebuie să depășească 1,0 % din masă;

               (f)

               cantitatea de cartofi afectați de râia făinoasă pe mai mult de 10,0 % din suprafață, nu trebuie să depășească 1,0 % din masă;

               (g)

               cantitatea de tuberculi zbârciți din cauza deshidratării excesive sau a deshidratării cauzate de râia argintie nu trebuie să depășească 0,5 % din masă;

               (h)

               cantitatea totală de cartofi menționați la literele (b)-(g) nu trebuie să depășească 6,0 % din masă.

         Articolul 4
   Transpunere
   (1)   Statele membre adoptă și publică, cel târziu până la 31 decembrie 2015, actele cu putere de lege și actele administrative necesare pentru a se conforma prezentei directive. Statele membre comunică Comisiei textul acestor acte.
   Statele membre aplică aceste acte începând cu 1 ianuarie 2016.
   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.
   Articolul 5
   Intrarea în vigoare
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 6
   Destinatari
   Prezenta directivă se adresează statelor membre.

      Adoptată la Bruxelles, 6 februarie 2014.

            Pentru Comisie

            Președintele

         José Manuel BARROSO

      (1)  JO L 193, 20.7.2002, p. 60.

      ANEXĂ

         Condiții pentru introducerea pe piață a cartofilor de sămânță de prebază sub denumirea de clase PBTC și PB ale Uniunii

                  1.

                  Condițiile pentru cartofii de sămânță de prebază din clasa PBTC a Uniunii sunt următoarele:

                              (a)

                              condiții privind cartofii de sămânță:

                                          (i)

                                          cultura nu trebuie să fie colonizată de plante care nu sunt conforme cu soiul în cauză sau de plante din soiuri diferite;

                                          (ii)

                                          cultura nu trebuie să prezinte plante afectate de râia neagră a cartofului;

                                          (iii)

                                          în descendență directă, cultura nu trebuie să prezinte infecții virale;

                                          (iv)

                                          cultura nu trebuie să prezinte plante cu simptome de mozaic sau simptome provocate de virusul răsucirii frunzelor de cartof;

                                          (v)

                                          plantele, inclusiv tuberculii, se obțin prin micropropagare;

                                          (vi)

                                          plantele, inclusiv tuberculii, se obțin într-un loc protejat și într-un mediu de creștere fără paraziți;

                                          (vii)

                                          tuberculii nu sunt înmulțiți mai departe de prima generație;

                              (b)

                              loturile trebuie să nu includă cartofi de sămânță care intră sub incidența oricăruia dintre următoarele subpuncte:

                                          (i)

                                          sunt afectați de putregaiuri;

                                          (ii)

                                          sunt afectați de rizoctonioză;

                                          (iii)

                                          sunt afectați de mana cartofului;

                                          (iv)

                                          sunt afectați de râia făinoasă;

                                          (v)

                                          s-au zbârcit foarte mult din cauza deshidratării;

                                          (vi)

                                          prezintă defecte exterioare, inclusiv tuberculi diformi sau loviți.

                  2.

                  Condițiile pentru cartofii de sămânță de prebază din clasa PB a Uniunii sunt următoarele:

                              (a)

                              condiții privind cartofii de sămânță:

                                          (i)

                                          procentul în număr de plante care nu sunt conforme cu soiul în cauză și procentul în număr de plante din soiuri diferite nu depășesc, în total, 0,01 %;

                                          (ii)

                                          plantele nu prezintă simptomele râiei negre a cartofului;

                                          (iii)

                                          procentul în număr de plante cu simptome de mozaic sau simptome provocate de virusul răsucirii frunzelor de cartof nu depășește 0,1 %;

                                          (iv)

                                          în descendență directă, procentul în număr de plante care prezintă simptome provocate de orice virus nu depășește 0,5 %;

                              (b)

                              toleranțe aplicabile loturilor, în ceea ce privește următoarele impurități, defecte și boli:

                                          (i)

                                          cartofii de sămânță afectați de putregaiuri, altele decât putregaiul inelar sau putregaiul brun, nu trebuie să depășească 0,2 % din masă;

                                          (ii)

                                          cartofii de sămânță afectați de rizoctonioză pe mai mult de 10,0 % din suprafață nu trebuie să depășească 1,0 % din masă;

                                          (iii)

                                          cartofii de sămânță afectați de mana cartofului pe mai mult de o treime din suprafață nu trebuie să depășească 5,0 % din masă;

                                          (iv)

                                          cartofii de sămânță afectați de râia făinoasă pe mai mult de 10,0 % din suprafață nu trebuie să depășească 1,0 % din masă;

                                          (v)

                                          tuberculii zbârciți din cauza deshidratării excesive sau a deshidratării cauzate de râia argintie nu trebuie să depășească 0,5 % din masă;

                                          (vi)

                                          cartofii de sămânță cu defecte exterioare, inclusiv tuberculi diformi sau loviți, nu trebuie să depășească 3,0 % din masă;

                                          (vii)

                                          prezența pământului și a materiilor străine nu trebuie să depășească 1,0 % din masă;

                                          (viii)

                                          procentul total de cartofi de sămânță care fac obiectul toleranțelor, în conformitate cu subpunctele (i)-(vi), nu trebuie să depășească 6,0 % din masă.


title: Directiva de punere în aplicare 2011/41/UE a Comisiei din 11 aprilie 2011 de modificare a Directivei 91/414/CEE a Consiliului în vederea includerii ditianonului ca substanță activă și de modificare a Deciziei 2008/934/CE a Comisiei  Text cu relevanță pentru SEE

text:
               12.4.2011

               RO

               Jurnalul Oficial al Uniunii Europene

               L 97/38

         DIRECTIVA DE PUNERE ÎN APLICARE 2011/41/UE A COMISIEI
   din 11 aprilie 2011
   de modificare a Directivei 91/414/CEE a Consiliului în vederea includerii ditianonului ca substanță activă și de modificare a Deciziei 2008/934/CE a Comisiei
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (1), în special articolul 6 alineatul (1),
   întrucât:

               (1)

               Regulamentele (CE) nr. 451/2000 (2) și (CE) nr. 1490/2002 (3) ale Comisiei stabilesc normele detaliate de punere în aplicare a fazei a treia din programul de lucru menționat la articolul 8 alineatul (2) din Directiva 91/414/CEE, precum și o listă de substanțe active care trebuie evaluate, în vederea unei eventuale includeri a acestora în anexa I la Directiva 91/414/CEE. Lista respectivă includea ditianonul.

               (2)

               În conformitate cu articolul 11e din Regulamentul (CE) nr. 1490/2002, notificatorul și-a retras sprijinul privind includerea substanței active respective în anexa I la Directiva 91/414/CEE în termen de două luni de la primirea proiectului de raport de evaluare. În consecință, Decizia 2008/934/CE a Comisiei din 5 decembrie 2008 privind neincluderea anumitor substanțe active în anexa I la Directiva 91/414/CEE a Consiliului, precum și retragerea autorizațiilor pentru produsele de protecție a plantelor care conțin aceste substanțe (4) a fost adoptată privind neincluderea ditianonului.

               (3)

               În conformitate cu articolul 6 alineatul (2) din Directiva 91/414/CEE, notificatorul inițial (denumit în continuare „solicitantul”) a prezentat o nouă cerere solicitând aplicarea procedurii accelerate prevăzute la articolele 14-19 din Regulamentul (CE) nr. 33/2008 al Comisiei din 17 ianuarie 2008 de stabilire a normelor de aplicare a Directivei 91/414/CEE a Consiliului în privința unei proceduri ordinare și a unei proceduri accelerate de evaluare a substanțelor active prevăzute în programul de lucru menționat la articolul 8 alineatul (2) din directiva respectivă, dar care nu au fost incluse în anexa I la aceasta (5).

               (4)

               Cererea a fost transmisă Greciei, desemnată stat membru raportor prin Regulamentul (CE) nr. 1490/2002. Perioada de timp pentru procedura accelerată a fost respectată. Specificațiile substanței active și utilizările indicate sunt identice cu cele care au făcut obiectul Deciziei 2008/934/CE. Cererea respectivă este conformă, de asemenea, cu celelalte cerințe de fond și de procedură menționate la articolul 15 din Regulamentul (CE) nr. 33/2008.

               (5)

               Grecia a evaluat datele suplimentare transmise de solicitant și a pregătit un raport suplimentar. Raportul respectiv a fost comunicat Autorității Europene pentru Siguranța Alimentară (denumită în continuare „autoritatea”) și Comisiei, la data de 27 ianuarie 2010. Autoritatea a comunicat raportul suplimentar celorlalte state membre și solicitantului pentru observații și a transmis Comisiei observațiile primite. În conformitate cu articolul 20 alineatul (1) din Regulamentul (CE) nr. 33/2008 și la solicitarea Comisiei, autoritatea a prezentat Comisiei concluzia sa referitoare la ditianon, la data de 15 noiembrie 2010 (6). Proiectul de raport de evaluare, raportul suplimentar și concluzia autorității au fost reexaminate de către statele membre și Comisie în cadrul Comitetului permanent pentru lanțul alimentar și sănătatea animală și au fost finalizate la 11 martie 2011, sub forma raportului de reexaminare al Comisiei privind substanța ditianon.

               (6)

               Diferitele examinări efectuate au arătat că produsele de protecție a plantelor care conțin ditianon pot îndeplini, în general, cerințele prevăzute la articolul 5 alineatul (1) literele (a) și (b) din Directiva 91/414/CEE, în special în ceea ce privește utilizările examinate și precizate în raportul de reexaminare al Comisiei. Prin urmare, substanța ditianon ar trebui să fie inclusă în anexa I, pentru a garanta că, în toate statele membre, autorizațiile pentru produsele de protecție a plantelor care conțin această substanță activă pot fi acordate în conformitate cu dispozițiile directivei menționate.

               (7)

               Fără a aduce atingere acestei concluzii, este necesar să se obțină informații suplimentare privind anumite aspecte specifice. În conformitate cu articolul 6 alineatul (1) din Directiva 91/414/CE, includerea unei substanțe în anexa I poate face obiectul anumitor condiții. Prin urmare, este necesar să se ceară ca solicitantul să prezinte informații care să confirme stabilitatea la depozitare și natura reziduurilor în produsele prelucrate, evaluarea expunerii apelor de suprafață și subterane la acidul ftalic și evaluarea riscurilor pentru organismele acvatice în ceea ce privește acidul ftalic, ftalaldehida și 1,2 benzenedimetanol.

               (8)

               Înainte de includerea unei substanțe active în anexa I, ar trebui acordat un termen rezonabil pentru a permite statelor membre și părților interesate să se pregătească pentru îndeplinirea noilor cerințe care decurg din această includere.

               (9)

               Fără a aduce atingere obligațiilor prevăzute în Directiva 91/414/CEE ca urmare a includerii unei substanțe active în anexa I, statele membre ar trebui să dispună de un termen de șase luni de la includere pentru a reexamina autorizațiile existente pentru produsele de protecție a plantelor care conțin ditianon, în scopul de a garanta respectarea dispozițiilor Directivei 91/414/CEE, în special articolul 13, precum și a condițiilor relevante prevăzute în anexa I. După caz, statele membre ar trebui să modifice, să înlocuiască sau să retragă autorizațiile existente, în conformitate cu dispozițiile Directivei 91/414/CEE. Prin derogare de la termenul menționat anterior, ar trebui să fie acordat un termen mai lung pentru prezentarea și evaluarea dosarului complet, prevăzut în anexa III, al fiecărui produs de protecție a plantelor pentru fiecare utilizare preconizată, în conformitate cu principiile uniforme menționate în Directiva 91/414/CEE.

               (10)

               Experiența dobândită din includerile precedente în anexa I la Directiva 91/414/CEE ale substanțelor active evaluate în cadrul Regulamentului (CEE) nr. 3600/92 al Comisiei din 11 decembrie 1992 de stabilire a normelor de punere în aplicare a primei etape a programului de lucru prevăzut la articolul 8 alineatul (2) din Directiva 91/414/CEE a Consiliului privind introducerea pe piață a produselor fitosanitare (7) a arătat că pot interveni dificultăți în interpretarea obligațiilor titularilor de autorizații existente în ceea ce privește accesul la informații. Prin urmare, pentru a se evita noi dificultăți, pare necesară clarificarea obligațiilor statelor membre, în special aceea de a verifica dacă titularul unei autorizații poate demonstra accesul la un dosar care respectă cerințele din anexa II la directiva respectivă. Această clarificare nu impune însă obligații noi statelor membre sau titularilor autorizațiilor, în raport cu directivele de modificare a anexei I adoptate până în prezent.

               (11)

               Prin urmare, Directiva 91/414/CEE ar trebui modificată în consecință.

               (12)

               Decizia 2008/934/CE prevede neincluderea ditianonului și retragerea autorizațiilor pentru produsele de protecție a plantelor care conțin această substanță până la 31 decembrie 2011. Este necesară eliminarea rândului referitor la ditianon din anexa la decizia respectivă.

               (13)

               Prin urmare, Decizia 2008/934/CE ar trebui modificată în consecință.

               (14)

               Măsurile prevăzute în prezenta directivă sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTA DIRECTIVĂ:
   Articolul 1
   Anexa I la Directiva 91/414/CEE se modifică în conformitate cu anexa la prezenta directivă.
   Articolul 2
   Rândul referitor la ditianon din anexa la Decizia 2008/934/CE se elimină.
   Articolul 3
   Statele membre adoptă și publică, până la 30 noiembrie 2011 cel târziu, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textele acestor acte, precum și un tabel de corespondență între respectivele acte și prezenta directivă.
   Statele membre aplică actele respective de la 1 decembrie 2011.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 4
   (1)   Atunci când este necesar, statele membre modifică sau retrag, în conformitate cu Directiva 91/414/CEE, autorizațiile existente pentru produsele de protecție a plantelor care conțin ditianon ca substanță activă până la 30 noiembrie 2011.
   Până la această dată, statele membre verifică, în special, dacă se respectă condițiile referitoare la ditianon din anexa I la directiva respectivă, cu excepția celor din partea B a rubricii corespunzătoare acestei substanțe active, precum și dacă titularul autorizației deține un dosar sau are acces la un dosar care îndeplinește cerințele din anexa II la directiva respectivă, în conformitate cu condițiile prevăzute la articolul 13 din aceasta.
   (2)   Prin derogare de la alineatul (1), pentru fiecare produs de protecție a plantelor autorizat care conține ditianon fie ca substanță activă unică, fie ca una dintre substanțele active cuprinse în anexa I la Directiva 91/414/CEE până la 31 mai 2011 cel târziu, statele membre reevaluează produsul în conformitate cu principiile uniforme prevăzute în anexa VI la Directiva 91/414/CEE, pe baza unui dosar care îndeplinește cerințele din anexa III la respectiva directivă și luând în considerare partea B a rubricii din anexa I la respectiva directivă cu privire la ditianon. Pe baza evaluării, statele membre stabilesc dacă produsul îndeplinește condițiile menționate la articolul 4 alineatul (1) literele (b), (c), (d) și (e) din Directiva 91/414/CEE.
   În urma acestei determinări, statele membre:

               (a)

               modifică sau retrag autorizația în cazul unui produs care conține ditianon ca substanță activă unică, după caz, până la 31 mai 2015 cel târziu; sau

               (b)

               în cazul unui produs care conține ditianon ca una dintre mai multe substanțe active, modifică sau retrag autorizația, după caz, până la 31 mai 2015 sau până la data stabilită pentru a efectua această modificare sau retragere în directiva sau directivele respectivă (respective) care a (au) adăugat substanța sau substanțele relevantă (relevante) în anexa I la Directiva 91/414/CEE, dacă ultima dată este ulterioară celei dintâi.

         Articolul 5
   Prezenta directivă intră în vigoare la 1 iunie 2011.
   Articolul 6
   Prezenta directivă se adresează statelor membre.

      Adoptată la Bruxelles, 11 aprilie 2011.

            Pentru Comisie

            Președintele

         José Manuel BARROSO

      (1)  JO L 230, 19.8.1991, p. 1.

      (2)  JO L 55, 29.2.2000, p. 25.

      (3)  JO L 224, 21.8.2002, p. 23.

      (4)  JO L 333, 11.12.2008, p. 11.

      (5)  JO L 15, 18.1.2008, p. 5.

      (6)  Autoritatea Europeană pentru Siguranța Alimentară; Conclusion on the peer review of the pesticide risk assessment of the active substance dithianon (Concluzia reexaminării inter pares a riscului utilizării ca pesticid a substanței active ditianon). EFSA Journal 2010; 8(11):1904. [121 pp.]. doi:10.2903/j.efsa.2010.1904. Document disponibil la adresa de internet: www.efsa.europa.eu.

      (7)  JO L 366, 15.12.1992, p. 10.

      ANEXĂ
      La sfârșitul tabelului din anexa I la Directiva 91/414/CEE se adaugă următoarea rubrică:

                     Nr.

                     Denumire comună, numere de identificare

                     Denumire IUPAC

                     Puritate (1)

                     Data intrării în vigoare

                     Data expirării includerii

                     Dispoziții specifice

                     „344

                     Ditianon
                     Nr. CAS: 3347-22-6
                     Nr. CIPAC: 153

                     5,10-dihidro-5,10-dioxonafto[2,3-b]-1,4-ditiin-2,3-dicarbonitril

                     ≥ 930 g/kg

                     1 iunie 2011

                     31 mai 2021

                     PARTEA A
                     Se pot autoriza numai utilizări ca fungicid.
                     PARTEA B
                     Pentru punerea în aplicare a principiilor uniforme prevăzute în anexa VI, se ține seama de concluziile raportului de reexaminare privind substanța ditianon, în special apendicele I și II, în forma lor finalizată în cadrul Comitetului permanent pentru lanțul alimentar și sănătatea animală din 11 martie 2011.
                     În acest sens, statele membre:

                                 (a)

                                 acordă o atenție deosebită protejării organismelor acvatice; condițiile de utilizare includ, acolo unde este cazul, măsuri de atenuare a riscurilor;

                                 (b)

                                 acordă o atenție deosebită siguranței operatorilor; condițiile de utilizare includ utilizarea de echipament individual de protecție adecvat, după caz;

                                 (c)

                                 acordă o atenție deosebită prevenirii riscurilor pe termen lung pentru păsări; condițiile de utilizare includ, acolo unde este cazul, măsuri de atenuare a riscurilor.

                           Statele membre în cauză vor solicita prezentarea de informații de confirmare privind:

                                 (a)

                                 stabilitatea la depozitare și natura reziduurilor în produsele prelucrate;

                                 (b)

                                 evaluarea expunerii apelor de suprafață și subterane la acidul ftalic;

                                 (c)

                                 evaluarea riscurilor pentru organismele acvatice în ceea ce privește acidul ftalic, ftalaldehida și 1,2 benzenedimetanol.

                           Statele membre în cauză se asigură că solicitantul transmite Comisiei aceste informații până la 31 mai 2013.”

         (1)  Detalii suplimentare privind identitatea și specificațiile substanței active se găsesc în raportul de reexaminare.